uitentuis: October 2010
Posted by Sandra at Sunday, October 31, 2010 7 comments:
Ek het julle mos alreeds gese dat dit bietjie dol in die Holloway huishouding gaan. Met al die aktiwiteite vertrek Nelmari ook vandag Doha toe vir 'n volleyball toernooi en word daar rondgeskarrel daarvoor. Eerskomende naweek word daar 'n beradingskursus vir jeugleiers aangebied en Willem Semmelink by wie ek jare terug die kursus gedoen het, is in Abu Dhabi om dit hier te doen. Lekker bederf vir ons mense hier. Natuurlik moet daar tussen al die werk wat ons vir hom uitgedink het ook 'n bietjie dorp gewys word.
Die wat al lank my blog volg het die plekke al gesien en sal selfs die nuwe uitbreiding kan raakkyk en daarom gaan ek nie teveel foto's van die plekke sit nie, maar vir Rina, Marianne, Tani en Righardi, Willem se vier vrouens in Suid-Afrika wil ek bietjie wys wat hy hier in die UAE aanvang.
Die eerste dag het ons net 'n bietjie gekyk hoe Abu Dhabi lyk en gou-gou vir teetyd by die hoe toring restaurant gaan ietsie drink. Willem het kansgekry om die dorp van hoog te beloer en baie foto's te neem.
Aandete het ons hom na 'n restaurant geneem wat van die plaaslike kosse het. Julle sal op elke foto sien hoe het die kos meer en meer geword soos ons hom al die disse laat proe het. Elriza "krap" so onder die brood vir nog vleis :-).
Heeltemal oorhoeks geeet moes ons dit afstap langs die Cornish. Dan neem mens altyd die besoekers deur die duikweg waar die mooiste mosiak prentjies is. Elriza wil he Nelmari moet die hare-dans saam met haar doen en Willem met 'n harem vroue in die oase.
Die weer raak regtig nou al lekker om saans bietjie te stap en in die agtergrond kan julle die winkelsentrum sien. In daai toring het ons die middag iets gedrink. Elriza en Willem gaan voel die water wat nou nie meer die jaar kokend is nie, net lou warm.
Die Emirates Palace Hotel word ook besoek. Agter Willem is een van die groot handgeweefde muurbehangsels van die hotel.
Nog prentjies van die hotel en van Willem wat besig is om vir Rina te sms.
Gou-gou deur die waterfontein loop om die voete nat te maak.
Daar is nog baie stories van ander besoeke en shopping ...
Posted by Sandra at Wednesday, October 27, 2010 5 comments:
Labels: Abu Dhabi, Emirates Palace Hotel, Willem S
Posted by Sandra at Saturday, October 23, 2010 8 comments:
Julle weet mos in hierdie land wil die een beter wees as die ander en die geboue moet groter en hoer wees as enige plek ter wereld. Hulle gaan nie vir die "klein" rekords nie, dis grotes wat hulle wil hou. So in die dorp is daar groot opgewondenheid oor 'n nuwe "Park" wat die einde van die maand oopmaak.
As mens dink aan Ferrari is die eerste woorde wat opkom, motor, vinnig, rooi. Vir 'n geruime tyd word daar ernstig gebou aan die Ferrari World. Vir 'n naam wat daarvan hou om eerste te wees, is die binneshuise temapark van Ferrari die grootste in die wereld.
Op die eerste foto is die middelpunt van die park en hierbo is die onderdag van die park - ontwerp dat dit soos 'n plat Ferrari GT lyk.
Vermaak vir die hele familie met 20 verskillende ritte en die storie van Ferrari sal almal die heeldag besig kan hou. En natuurlik is Italie ook deel van die uitleg ...
Al die ritte, hetsy vir klein of groot word in skaalmodel Ferrari motors gedoen.
Die kersie op die koek van die ritte, is die vinnigste "rollercoaster" ter wereld.
Natuurlik word die rit in 'n Ferrari wat anders gemaak.
Een van die toetsritte van die rollercoaster voor die opening ...
Kan julle sien hoekom almal nie kan wag vir die 27ste nie? Dis die geleentheid vir oud en jonk wat nog altyd met 'n Ferrari wou ry, om 'n kans te kry. Nie net in die grootste ter wereld park nie, maar ook op die vinnigste rollercoaster. Ek sal dalkies net wag totdat die duisende mense minder geword het, voor ons gaan kyk - as dit gaan minder word.
Lekker naweek julle en mag die beste spanne wen .
Posted by Sandra at Thursday, October 14, 2010 16 comments:
'n Chinese digter was die rede vir die begin van die dragon boot tradisie. Nadat hy baie jare gelede weens protes teen politieke korrupsie in die ou China in die rivier Mi Lo selfmoord gepleeg het, het sy volgelinge elke jaar 'n bootresies ter nagedagtenis van hom gehou. Hierdie tipe resies het soos 'n veldbrand oor die wereld versprei en dis vandag een van die mees populere spansporte wat daar is. Ok ek weet, ek het ook eers maar hier daarvan geleer
Soos in die vroeer jare is die boot nog steeds 'n baie dun roeiboot wat 20 roeiers en 'n kaptein hou. Vandag se bote is meer kleurvol en het ook almal het 'n kleurvolle draakkop op die punt.
Die naweek s'n in Abu Dhabi is by die see by een van die groot hotelle gehou en baie spanne, univ en skole het deelgeneem. Net by die kyk daarna het 'n mens die potensiaal van "spanbou" vir 'n besigheid, skool of sportspan kon sien.
Dis nie sommer iets wat mens sonder oefening of elkeen vir homself kan doen nie. Daar is vaardigheid, tegniek en saamwerk nodig. Ek dink daar moes ook heelwat ure geoefen word om die roei aksie perfek te laat saamwerk.
Soos die spanne in hulle uitdunne geroep is, het hulle na die wegspringplek geroei. Baie het gelyk asof hulle "oefen" terwyl ander met kort, vinnige, inpas hale geroei het.
Die see was amper spieelglad terwyl die beamptes se boot by die eindpunt wag met die groot moskee op die agtergrond.
En dan spring hulle weg ….
Een van die besighede wat nie onder die wenners was nie, kom terug by die eindpunt, en daar word foto's geneem. Lekker glimlagte op almal se gesig en vandag wat die eerste werkdag van ons week is, sal hulle selfs in hulle seerspiere 'n "span" by die werk wees.